Peggy – Pienestä kii

Peggy – Pienestä kii (myös nimellä Samuli Edelmann) on suomalaislaulaja Samuli Edelmannin toinen studioalbumi vuodelta 1991. Levyn tuottivat Heikki Harma eli Hector sekä kitaristi Jarmo Nikku, jotka tekivät myös sovitukset lähes kaikkiin kappaleisiin. Hector sanoitti levyn kahdestatoista kappaleesta kahdeksan ja hänen käsialaa ovat levyn tunnetuimmat kappaleet ”Peggy”, ”Pienestä kii” ja ”Paratiisilinnut”.

”Pienestä kii” tuli toiseksi MTV:n Syksyn sävel -laulukilpailussa 1991, ”Peggy” toiseksi saman vuoden Euroviisukarsinnassa. ”Peggy”-kappaleella Edelmann edusti Suomea Kultainen Leija 1991 -kilpailussa Malesian Kuala Lumpurissa.

”Pienestä kii” syntyi eräänä iltana, kun kappaleen sanoittaja Hector soitti Jokke Seppälälle, että Edelmannin levyltä puuttuu ”meininkiä” ja kehotti Seppälää säveltämään levylle rock-kappaleen. Seppälä tarttui tuumasta toimeen ja teki vähän erikoisemman rock-kappaleen, johon Hector teki sanoituksen seuraavana päivänä.Eri esittäjiä: Kaksi lensi yli käenpesän – Helmiä Hectorin laulukirjasta -CD-albumin liitevihko, s. 4–5, 13, Parlophone, 50999 636112 2 9, 2012.

Levy menestyi hyvin ja kohosi Suomen virallisen listan listaykköseksi neljän viikon ajaksi ja yhteensä albumi pysyi listalla 22 viikon ajan. Se ylitti kultalevyrajan jo 1991 ja platinalevyrajan seuraavana vuonna. Sitä on myyty yhteensä 86 068 kappaletta ja on täten Edelmannin toiseksi myydyin levy.

Albumi julkaistiin Flamingo-levymerkillä LP- ja CD-levyinä sekä C-kasettina. Vuonna 1998 albumi julkaistiin uudelleen CD-levynä Camden-levymerkillä. 

 Kappaleet 
Kaikki sovitukset Hector & Jarmo Nikku, ellei toisin mainita.

 A-puoli







 B-puoli





 Samuli Edelmann Peggy – Pienestä kii -vinyylilevyn takakannen ja levykeskiöiden tiedot, Flamingo, FGL 4056, 1991.

 Kokoonpano 
 Muusikot 
 Samuli Edelmann – laulu, taustalaulu (ei: 2, 6, 7)
 Esa Kaartamo – taustalaulu (2, 6, 11), lyömäsoittimet (6, 11), kosketinsoittimet, ohjelmointi ja sähkökitarat (”Kuvasi”)
 Susanna Haavisto, Ona Kamu, Kaija Kärkinen ja Jokke Seppälä – taustalaulu (6, 11)
 Kisu Jernström – taustalaulu (”Me rakkaudesta lauletaan”)
 Kim Lönnholm – taustalaulu (2, 6, 8)
 Arto Piispanen – kosketinsoittimet (kaikki paitsi 7, 8 & 11)
 Timo Pratskin – kosketinsoittimet (kaikki paitsi 2, 6, 8 & 11)
 Kassu Halonen – sähköurut ja taustalaulu (”Me rakkaudesta lauletaan”)
 Jari Laasanen – ohjelmointi (”Me rakkaudesta lauletaan)
 Jone Ullakko – ohjelmointi (”Kuvasi”)
 Juha Björninen – kitarat (”Me rakkaudesta lauletaan”)
 Jarmo Nikku – kitarat (kaikki paitsi 11 & 12)
 Jari Nieminen – akustiset kitarat (”Kuvasi”)
 Kalle Chydenius – bassokitara (kaikki paitsi 7 & 9)
 Juha Tikka – bassokitara (7, 9)
 Sami Kuoppamäki – rummut (kaikki paitsi 7 & 9)
 Anssi Nykänen – rummut (7, 9)
 Tapio ”Mongo” Aaltonen – lyömäsoittimet (kaikki paitsi ”Kuvasi”)
 Pentti Lahti – saksofonisoolo (”Maailmani”)

 Tuotanto 
 Jorma Hämäläinen – äänitys, miksaus ja masterointi (MTV-studiot, Helsinki)
 Mika Jussila – kaiverrus (Finnvox)
 Riipinen – valokuvat ja ulkoasu (puukkoMac)
 Hector & Jarmo Nikku – tuottajat (kaikki paitsi 8 & 11)
 Kassu Halonen ja Kisu Jernström – tuottajat (8)
 Esa Kaartamo – tuottaja (11)

 Lähteet 

Luokka:Vuoden 1991 albumit
Luokka:Samuli Edelmannin albumit
Luokka:Kassu Halosen tuottamat albumit
Luokka:Kisu Jernströmin tuottamat albumit
Luokka:Esa Kaartamon tuottamat albumit